شەفەق نیوز/ عەبدولەتیف رەشید سەرۆک نوو کۆمار
عراق، ئمڕوو دووشەممە، دەسکردە ئەرکەیلی لە کۆشک سەلام لە بەغداد پایتەخت، لە پشت سەرۆک
بەرهەم ساڵح.
رەشید لە وتاریگ مەوقەی وەرگردن ئەرکەیلی ک ئاژانس
شەفەق نیوز چەودیریی کرد وت: قوناغ وەرین ئەرا گشتی سەخت بوی، تەقەلای دروسکردن پەیوەندیەیل
قایمیگ وەرد دەوڵەتەیل هاوسا و کۆمەڵگای ناودەوڵەتی دەم.
وتیش: ئومید دروسکردن حکومەت وە زویترین وەخت
دیریمن، و پەیمان دا: ئەوەسا گشت تەقەلایلم ئەرا مقەیەتیکردن دەستوور و چارەکردن گرفتەیل
ئیسە دەم.
سەرۆک کۆمار وتیش: تەقەلای دروسکردن پەیوەندیەیل
قایمیگ وەرد دەوڵەتەیل هاوسا و کۆمەڵگای ناودەوڵەتی دەم.
پەرلەمان عراق، لە سێانزەی تەشرین یەکەم، عەبدولەتیف
رەشید ئەرا سەرۆک کۆمار عراق هەڵوژارد، و ئەرکدار کاندید گەورەترین فراکسیۆن، محمد
شياع سودانی وە دروسکردن حکومەت نوو عراق کرد.
